สร้างขอบเขตและจำกัดพฤติกรรม พูดคุยกับลูก เสริมสร้างการกระทำที่เป็นบวกมากขึ้น
ทุกคนต้องการเวลาส่วนตัวรวมถึงวัยรุ่นและเด็กเล็กและการช่วยตัวเองในระหว่างเวลาส่วนตัวถือเป็นสิ่งที่เหมาะสม อย่างไรก็ตาม ถ้าหากพวกเขาตัดสินใจที่จะช่วยตัวเองต่อหน้าคุณและคนอื่น คุณต้องเปลี่ยนแปลงพฤติกรรมนี้ พฤติกรรมที่ไม่เหมาะสมอาจจะลดลงถ้าหากคุณให้ความเป็นส่วนตัวกับลูกมากขึ้น   ปล่อยผ่านในช่วงเวลาเข้านอน ถ้าหากคุณพบว่าลูกช่วยตัวเองในเวลาเข้านอนหรือเมื่ออยู่ตามลำพังในห้องน้ำ คุณไม่ควรลงโทษและควรปล่อยให้ลูกอยู่ตามลำพัง จำไว้ว่าการช่วยตัวเองไม่ได้แปลว่าลูกของคุณจะกลายเป็นคนหมกมุ่นกับเรื่องเพศกับผู้อื่นในเร็ววัน มันเป็นเพียงสัญญาณของการค้นพบร่างกายของตัวเอง ให้ความเป็นส่วนตัวกับลูกที่บ้านจนกว่าพฤติกรรมที่ไม่เหมาะสมต่อหน้าคนอื่นจะลดลงแต่ยังคงเฝ้ามองพวกเขาต่อหน้าเด็กคนอื่น เมื่อคุณอยู่ในที่สาธารณะ คุณอาจจะไม่ต้องการพูดถึงพฤติกรรมนี้โดยตรงเพราะมันจะยิ่งเรียกร้องความสนใจมากขึ้น อย่างไรก็ตาม คุณสามารถเบี่ยงเบนความสนใจของลูกเพื่อทำให้เขาหยุดและจดจ่อกับสิ่งอื่นที่เหมาะสม   ถ้าหากพวกเขายังเด็กมาก คุณสามารถใช้เกมเพื่อเบี่ยงเบนความสนใจได้ เช่น คุณสามารถเล่นเกมแอบดู ถ้าหากพวกเขาเป็นเด็กโต คุณสามารถถามคำถามหรือขอให้เขาทำอะไรบางอย่าง เช่น “ไปหยิบทิชชูให้หน่อยได้ไหม?” ถ้าหากสิ่งนี้ไม่ได้ผล ลองพูดว่า “หยุดทำอย่างนั้น” และจากนั้นจึงพูดกับเขาเรื่องอื่น การหาผ้าห่มหรือตุ๊กตาให้กับเด็กเล็กเป็นวิธีที่ดีในการควบคุมจิตใจและมือของลูกเพื่อไม่ให้ช่วยตัวเอง วิธีนี้ยังสามารถบรรเทาเด็กที่เครียดหรือมีปัญหาด้านพัฒนาการ  ถ้าหากเป็นเด็กที่โตขึ้นมาหน่อย ลองหาของเล่น เช่น กล่อง ลูกข่างหรือดินปั้น ถ้าหากคุณอยู่ใกล้บ้าน คุณอาจจะต้องส่งลูกกลับไปที่ห้องเพื่อที่เขาจะสามารถอยู่ตามลำพังและได้รับความเป็นส่วนตัว บางที่คุณอยู่ที่บ้านเพื่อนข้างบ้านกับลูกและเขาสามารถเดินกลับบ้านได้ด้วยตัวเอง ถ้าเป็นเช่นนั้น บอกให้ลูกเดินกลับบ้านแล้วค่อยพูดคุยในภายหลัง  ถ้าหากลูกยังเด็กเกินไป คุณต้องเดินกลับบ้านพร้อมลูกและพูดคุยทันที ลูกของคุณอาจจะช่วยตัวเองในที่สาธารณะเวลาที่คุณอยู่กับเขาหรือไม่ได้อยู่ด้วย เช่น เมื่อเขาไปโรงเรียน ถ้าหากลูกของคุณช่วยตัวเองที่โรงเรียน คุณต้องพยายามหาทางแก้ไขเพื่อที่เขาจะสามารถอดใจและรอจนกว่าจะถึงบ้าน ติดต่อคุณครูเพื่อดูว่าเขาเป็นอย่างไรที่โรงเรียนและมีเรื่องต้องกังวลหรือไม่  อย่าถามถึงการช่วยตัวเองโดยตรงเพราะคุณอาจจะทำให้ลูกขายหน้าหรือทำให้คุณครูตกใจ ลองพูดว่า “ดิฉันอยากจะดูว่าน้องวินเรียนเป็นอย่างไรบ้าง มีความคืบหน้าอะไรเกี่ยวกับผลการเรียนหรือพฤติกรรมที่ดิฉันควรรู้หรือไม่?” ถ้าหากคุณครูบอกคุณว่าลูกช่วยตัวเองในห้องเรียน คุณต้องขอบคุณคุณครูและบอกให้คุณครูรู้ว่าคุณกำลังแก้ไขเรื่องนี้และให้บอกคุณถ้าหากเรื่องนี้เกิดขึ้นอีก ถ้าลูกของคุณมีพี่เลี้ยงรวมไปถึงโปรแกรมสอนก่อนหรือหลังเข้าเรียน พี่เลี้ยง ผู้ดูแลหรืออื่นๆ คุณต้องพูดกับเขาเกี่ยวกับสถานการณ์นี้ ขอให้เขารายงานการกระทำของลูกและบอกให้พวกเขารู้ว่าคุณต้องการให้พวกเขารับมือกับสถานการณ์ที่ไม่เหมาะสมอย่างไร  ความคงเส้นคงวาเป็นเรื่องที่สำคัญ เพราะฉะนั้นคนดูแลลูกทุกคนควรรับรู้วิธีรับมือกับการช่วยตัวเองของลูก การช่วยตัวเองอาจเกิดขึ้นบ่อยครั้งในเด็กที่กำลังมองหาการปลอบใจหรือความสุข ในการช่วยจำกัดพฤติกรรมนี้ คุณควรพยายามให้ลูกมีกิจกรรมที่ครบถ้วนที่เขาสามารถทำเมื่อมองหาความสนุกและช่วยเสริมสร้างความมั่นใจเพื่อที่เขาจะสามารถหาการปลอบใจได้จากรูปแบบอื่นๆ   ให้คำเยินยอที่เหมาะสม ใช้เวลาร่วมกันและความสนใจที่เป็นบวก อนุญาตให้ลูกลองทำงานอดิเรกและกิจกรรมอื่นๆ การหาว่าพวกเขาชอบทำอะไรจริงๆ จะทำให้เขาจดจ่อและเสริมสร้างความเชื่อมั่นในตัวเอง ทำให้ลูกรู้ว่าพวกเขามีความสามารถ มีค่าและเป็นที่ยอมรับในบ้าน สร้างบรรยากาศที่อบอุ่นและสนับสนุนคือช่วยเพิ่มความมั่นใจของเด็ก อย่าเผชิญหน้ากับลูกอย่างรุนแรงหรือในวิธีที่จะทำให้ลูกปิดตัวและรู้สึกอาย ถ้าหากลูกยังเล็กมาก เขาอาจจะไม่เข้าใจว่าเขากำลังทำอะไรอยู่หรือเขามีความซับซ้อนทางเพศอย่างไร เพราะฉะนั้นเข้าใจและทำตัวอ่อนโยนคือกุญแจสำคัญกับวิธีที่ลูกจะมองเรื่องเพศในอนาคต มันยังจะทำให้ลูกพูดคุยกับคุณในอนาคตเกี่ยวกับเรื่องเพศแทนที่จะหันไปหาคนอื่นหรือเก็บเป็นความลับ  จำไว้ว่าอย่าทำให้ลูกอับอายหรือทำให้รู้สึกผิดกับการช่วยตัวเอง อธิบายให้เขาว่าการทำสิ่งนั้นในที่สาธารณะอาจเป็นปัญหาได้ คุณอาจจะต้องการพูดถึงการกระทำนี้ทันทีที่มันเกิดขึ้นแต่คุณไม่ควรมีบทสนทนาที่จริงจังเกี่ยวกับเรื่องนี้ในที่สาธารณะ บอกให้ลูกหยุดหรือเบี่ยงเบนความสนใจไปจากพฤติกรรมนี้ เมื่อคุณกลับถึงบ้านจึงคุยกับลูกในที่ส่วนตัวเกี่ยวกับสิ่งที่เขาทำและทำไมมันถึงไม่เหมาะสม   พูดว่า “น้องวิน ร่างกายของลูกเป็นของลูกและลูกสามารถสัมผัสมันได้ตามต้องการ ส่วนลับของลูกก็เป็นส่วนลับ เพราะฉะนั้นถ้าลูกอยากสัมผัสลูกต้องทำเวลาที่อยู่คนเดียว ผู้คนจะรู้สึกอายและไม่สบายใจถ้าหากลูกทำในที่สาธารณะ ถ้าลูกอยากทำ ลูกต้องทำในห้องของลูก เข้าใจไหม?” อย่าพูดถึงปัญหานี้ต่อหน้าคนอื่น คุณคงไม่อยากทำให้ลูกรู้สึกอับอายในที่สาธารณะหรือต่อหน้าพี่น้อง การกระทำไม่ใช่ปัญหาแต่มันคือสถานที่ ทำให้พวกเขารู้ว่าเขาไม่ควรเปิดหรือสัมผัสส่วนลับในที่สาธารณะหรือเมื่อมีคนอยู่ด้วย  เปรียบเทียบมันกับสิ่งอื่นๆ ที่ควรทำในที่ส่วนตัว เช่น การอาบน้ำหรือการใช้ห้องน้ำ แทนที่จะจดจ่อกับสิ่งที่ไม่ควรทำ คุณควรพูดถึงสิ่งที่พวกเขาสามารถทำได้ อธิบายว่าถ้าหากลูกต้องการช่วยตัวเองก็ต้องทำในที่ที่เป็นส่วนตัว เช่น ห้องนอนหรือห้องน้ำ   บอกลูกว่าลูกต้องทำความสะอาดหลังเสร็จกิจถ้าหากทำเลอะเทอะ ถ้าหากห้องน้ำของครอบครัวมีคนใช้ตลอดเวลา บอกให้ลูกทำในห้องเท่านั้น (คุณคงไม่อยากให้ลูกช่วยตัวเองในห้องน้ำเป็นเวลานานในขณะที่คนอื่นต้องการใช้ห้องน้ำ) การพูดคุยนี้อาจนำไปสู่คำถามมากมายเกี่ยวกับเพศสัมพันธ์และเพศกับเด็กโต เพราะฉะนั้นคุณต้องเปิดใจกับการได้ยินคำถามและการหาคำตอบเกี่ยวกับการกระทำและคุณค่าของครอบครัวที่มีต่อพวกเขา กับเด็กเล็กๆ คุณอาจจะต้องพูดกับพวกเขาเกี่ยวกับส่วนลับและวิธีการทำงานของมัน   อย่าใส่อารมณ์มากเกินกว่าที่ลูกจะรับได้กับเด็กเล็กแต่ทำให้เรียบง่าย เช่น คุณสามารถพูดว่า “การสัมผัสไม่เป็นไรแต่ทำได้ในที่ส่วนตัวเท่านั้น ลูกไม่ควรทำในห้องเรียนหรือเมื่อมีคนอื่นอยู่ในห้องเดียวกันที่บ้าน ลูกอยากไปที่ห้องและทำสิ่งนั้นหรือไม่?” พิจารณาว่าใครที่จะสามารถพูดเรื่องนี้กับลูกได้อย่างได้ผลมากที่สุด เด็กบางคนอาจจะโต้ตอบได้ดีกว่ากับพ่อแม่ที่เป็นเพศเดียวกันหรืออาจจะพูดคุยกับพ่อแม่ที่สนิทมากกว่า ถ้าหากคุณสังเกตว่าลูกของคุณช่วยตัวเองบ่อยครั้งจนถึงจุดที่พวกเขาบาดเจ็บ พยายามทำให้เด็กคนอื่นช่วยตัวเองหรือหากคุณสงสัยว่ามีใครบางคนสอนให้พวกเขาช่วยตัวเอง คุณต้องปรึกษากุมารแพทย์หรือนักบำบัด การทารุณทางเพศอาจเกิดขึ้นและอาจเป็นต้นตอของปัญหา   จำไว้ว่าการติดเชื้อในระบบปัสสาวะซ้ำๆ อาจเป็นสัญญาณของการช่วยตัวเองบ่อยเกินไปและความเป็นไปได้ของการถูกทารุณทางเพศ หลังจากที่พยายามอธิบายว่าเมื่อไหร่ที่เหมาะสมกับการช่วยตัวเองและเมื่อไหร่ที่ไม่เหมาะสมแล้ว ถ้าหากลูกของคุณยังเลือกที่จะทำเกินขอบเขต คุณต้องเก็บของรักของหวงของลูกไปซ่อน การทำสิ่งนี้จะย้ำพวกเขาว่าการช่วยตัวเองในที่สาธารณะนั้นไม่เหมาะสมและลูกต้องหยุดพฤติกรรมนี้   ลองเก็บโทรศัพท์มือถือไปซ่อนหรือไม่อนุญาตให้ดูโทรทัศน์ ลองพูดว่า “น้องวิน แม่พูดกับลูกเรื่องช่วยตัวเองแล้วนะ ลูกสามารถทำในห้องของลูกได้แต่ลูกต้องไม่ทำที่โรงเรียน แม่จะไม่ให้ลูกเล่นโทรศัพท์มือถือหรือแท็บเล็ตวันนี้เพราะลูกช่วยตัวเองที่โรงเรียน” เด็กบางคนช่วยตัวเองเพราะเป็นความต้องการการสัมผัสทางกาย ความต้องการที่ไม่เกี่ยวกับเพศเสมอไป กอดลูกเพิ่มขึ้น นั่งบนโซฟาเพื่อดูทีวีกับลูกและให้ความรักทางกายกับลูกเพิ่มขึ้นโดยรวม  ถ้าหากลูกเริ่มสัมผัสร่างกายเวลาที่อยู่ใกล้คุณ คุณต้องขอให้พวกเขาไปยังห้องนอนหรือห้องน้ำ ในขณะที่คุณกำลังสร้างขอบเขตใหม่ให้กับลูก คุณก็ต้องสร้างขอบเขตใหม่กับตัวเองและให้ความเป็นส่วนตัวกับลูกเพิ่มขึ้น เมื่อคุณได้อธิบายให้ลูกฟังเกี่ยวกับสถานที่ที่เหมาะสมกับการช่วยตัวเองแล้ว คุณก็ต้องไม่ไปยังสถานที่เหล่านั้นโดยไม่เคาะประตูก่อน   การเคารพขอบเขตของลูกจะทำให้พวกเขาเคารพขอบเขตของคุณเช่นกัน ลองหาป้าย “กรุณาอย่ารบกวน” ให้ลูกเพื่อแขวนประตูเมื่อลูกต้องการความเป็นส่วนตัว ขั้นตอนนี้เป็นขั้นตอนใหม่สำหรับคุณและลูก คุณต้องแน่วแน่กับพวกเขาแต่ทำตัวอ่อนโยนและให้กำลังใจ ย้ำเตือนลูกว่าการช่วยตัวเองสามารถทำได้ในที่ส่วนตัวและบอกลูกว่าลูกสามารถถามคำถามหรือพูดคุยกับคุณได้เสมอ เตรียมตัวตอบคำถามที่ลูกถาม มันไม่ยุติธรรมสำหรับพวกเขาถ้าหากคุณให้สัญญาที่คุณทำไม่ได้ เด็กบางคนใช้พฤติกรรมการทำให้ตัวเองมีความสุขเพื่อรับมือหรือปลดปล่อยความเครียด สอนให้ลูกสื่อสารความรู้สึกโดยการใช้คำเรียกอารมณ์ต่างๆ เช่น “เสียใจ” หรือ “โกรธ” และทำให้พวกเขารู้ว่าการมีความรู้สึกเจ็บปวดไม่ใช่เรื่องผิดตราบใดที่พวกเขาสามารถบอกเล่าความรู้สึกนั้นได้ ฝึกใช้การรับมือที่เหมาะสมในชีวิตประจำวันโดยเฉพาะอย่างยิ่งเมื่อลูกของคุณอยู่ด้วยเพื่อช่วยให้พวกเขาเข้าใจมากขึ้นเกี่ยวกับวิธีการรับมือกับสถานการณ์ที่ตึงเครียดต่างๆ
ให้ความเป็นส่วนตัวกับลูกที่บ้าน. เบี่ยงเบนความสนใจของลูก. หาวัตถุเพิ่มความมั่นใจเพื่อให้ลูกนำไปยังที่สาธารณะ. ส่งพวกเขากลับไปที่ห้อง. ขอความคืบหน้าจากคุณครู. พูดกับพี่เลี้ยงของลูก. ให้ความเชื่อมั่นในตัวเอง. ระวังน้ำเสียง. เลือกเวลาที่เหมาะสม. อธิบายให้ลูกฟังว่ามันไม่มีอะไรผิดปกติกับการค้นหาส่วนลับของตัวเอง. ให้ทางเลือก. เข้าใจความเหมาะสมของวัยให้มากที่สุด. มองหาสัญญาณของการถูกทารุณทางเพศ. เก็บของรักของหวงของลูกถ้าไม่ทำตามกฎเกณฑ์. มอบความรักให้กับลูกเพิ่มขึ้น. อย่าเดินเข้าห้องของพวกเขาโดยไม่เคาะประตู. คิดบวกและให้กำลังใจ. สอนทักษะการรับมือให้กับลูก.
https://www.wikihow.com/Stop-Your-Child-From-Masturbating-in-Public https://www.wikihow.com/Stop-Your-Child-From-Masturbating-in-Public https://www.wikihow.com/Stop-Your-Child-From-Masturbating-in-Public
Setting Limits and Curbing the Behavior Having a Discussion With Your Child Establishing a More Positive Dynamic